Job 42 v 8 & 10 - Beth-Haran Ministries
…… My dienaar Job sal vir julle bid en Ek sal sy gebed verhoor en julle nie straf vir julle dwaasheid nie….
Nadat Job vir sy vriende gebid het, het die Here die omstandighede van Job verander en hom twee keer soveel gegee as wat hy gehad het.
Hoeveel keer kyk mens ander pad as jy sien iemand doen iets verkeerd, of jy ruk jou nek in spasma soos jy weg kyk as iemand kom vra vir hulp. Hoe reageer jy as iemand begin vloek en skreeu wanneer die persoon met jou praat, reageer jy negatief en gee hom die selfde behandeling of bly jy stil en reageer die teenoor gestelde? Tree jy negatief op teenoor familie, vriende of kennisse, maak lee beloftes om dit net weer te breek? Al sulke negatiewe dinge moet jy eendag voor God gaan verklaar en sê hoekom en waarom het jy sekere dinge gedoen en gesê het.
Kyk na Job en sy omstandighede, hy was in sak en as, als verloor. Verseker was daar dae wat hy begin twyfel het in sy geloof en God. Tog het hy volhard in geloof en vir sy vriende gebid. God het sy gebed verhoor, en vir hom 2 keer so veel gegee as wat hy gehad het.
Wanneer laas het jy vir jou naaste gebid en die Here se seën oor hul uit gespreek? Gaan in gebed en vra vir vergifnis oor dit wat jy verkeerd gedoen het teenoor ander. Onthou ons almal is skuldig aan iets wat ons verkeerd gedoen of gesê het. Erken dit aan die Here en bid ook vir die ander persoon. Die lewe is te kort om in onmin met mekaar te lewe. Die dag van more mag dalk nooit kom en dan is jammer te laat.
Vandag wil ek al my familie, vriende, kennisse en my naaste seën in die Naam van Jesus Christus.
Hemelse Vader ek dra elk van my familie, vriende, kennisse en naaste op aan U. Geliefde, Ek seën jou mens wees, ek seën jou hart en verstand, ek seën jou lippe en tong en jou gedagte, laat daar net liefde vir ander uit kom, ek seën jou lewe, ek seën jou gesin, ek seën jou huis. Ek seën jou in die Naam van die Vader, Seun en die Heilige Gees met Sy liefde, vrede, vreugde en geluk. Mag ons Hemelse Vader jou optel en beskerm teen alle gevare, mag Hy jou lei op die pad wat Hy vir jou voorberei het en dat dit 'n gelyk pad sal wees wat gesaai is met Sy liefde. Heer bring gesondheid oor elk se lewe, voorsien aan elk se benodighede soos wat hul nodig het. Laat U liefde soos 'n son sambreel oor elke een strek en hulle U nabyheid ervaar.